
   4980 Златоград, област Смолян, ул. ”Стефан Стамболов”№1
тел: 03071 20-48; www.zlatograd.bg, е-mail: obs_zlatograd@abv.bg


ПРОТОКОЛ № 17

На 20.08.2024 г., (вторник) от 17:30 часа, в залата на Общински съвет Златоград се проведе редовно заседание на Общински съвет Златоград, свикано на основание чл. 25, т. 1 от ЗМСМА и чл. 55, ал.1, от Правилника за организацията и дейността на Общински съвет Златоград, неговите комисии и взаимодействието му с Общинска администрация. В заседанието участваха: инж. Елка Чаушева – секретар на Община Златоград, г-жа Златка Цекова – Директор на дирекция „Административно-правно обслужване, общинска собственост и замеделие“, той и юрисконсулт, кметове на населените места в Община Златоград  и др.
Госпожа Кръстева: Уважаема госпожо Чаушева, уважаеми колеги общински съветници и всички присъстващи в залата, с кворум от 11 общински съветници откривам редовното заседание на Общински съвет Златоград. Предварително Ви е изпратен дневния ред с две точки, като в точка: “Други“ ще Ви запозная с Искане по чл. 250 от АПК, направено от Председателя на Общински съвет Златоград и писмо до МРРБ и Районен прокурор и до Кмета на Община Златоград, постановление от Окръжен прокурор. Също и с постъпило в Общински съвет днес, писмо с вх. № ОС – 847/20.08.2024 г. и постъпил сигнал за ул. „Славей“ във връзка с реализацията й. 
Колеги имате думата за предложения и коментари, относно представения Ви дневен ред. Имате ли да коментирате нещо? Господин Хаджиев се присъединява, кворума е 12 общински съветници. 
Коментари и предложения не постъпиха.
Госпожа Кръстева: Колеги, който е съгласен с така представения Ви дневен ред и в точка Други ще Ви запозная със споменатите документи, моля да гласува с вдигане на ръка.

Общинските съветници гласуваха с 12 гласа „за“,  0 „против“,  0 „въздържал се“ , прие се дневния ред. 


ДНЕВЕН  РЕД:

1. Заповед № АП-03-14-395/07.08.2024 г. на Областен управител на Област Смолян с вх. № ОС – 800/08.08.2024г., относно: Решения № И 192/22.07.2024 г. и И 194/22.07.2024 г. на Общински съвет Златоград. 

2.  Други.

*************************************************************************
По т.1 от дневния ред: Заповед № АП-03-14-395/07.08.2024 г. на Областен управител на Област Смолян с вх. № ОС – 800/08.08.2024г., относно: Решения № И 192/22.07.2024 г. и И 194/22.07.2024 г. на Общински съвет Златоград. 

Госпожа Кръстева: Заповед на Областен управител на Област Смолян, който връща за ново обсъждане две решения на Общински съвет Златоград, по докладни на Кмета на Община Златоград, които връща за ново обсъждане, като незаконосъобразни. Изпратила съм за становище до Кмета на общината  върнатите решения, относно докладните на Кмета. 
Госпожо Чаушева, кой ще вземе отношение? 
Госпожа Чаушева: Госпожа Цекова ще помоля да представи становището. 
Госпожа Кръстева: Заповядайте, госпожо Цекова!
Госпожа Цекова: По повод заповед на Областен управител, с който са върнати  решения И 192/22.07.2024 г. и И 194/22.07.2024 г.,  становището на Кмета на Община Златоград е да се потвърдят тези решения. Мотивите за потвърждаването на тези решения са изложени в това становище. Закона за общинската собственост чл. 35, общата разпоредба е че продажбата на общинска собственост става чрез търг или конкурс, а ал.3 на чл. 35 изрично установява кои лица могат директно да бъдат купувачи на общинска собственост. Това са лицата, които са реализирали и имат законно изградени сгради. До момента всички решения, които са вземани в Общински съвет Златоград и в предходни мандати, визирам дори Решение И 194, подобно решение имаме взето, относно Ф. Хаджиев, което е влязло в сила, но той не е платил и затова втори път сега иска да си закупи. Тук по скоро, Областния излага мотивите в своята заповед, че тези сгради, които са построени в съответните имоти, след като в нотариалния акт пише, че те имат удостоверение за търпимост, а ЗУТ разграничава търпимост, незаконност, законност отварям скоби, че законно построени и по ЗОС няма дефиниция на понятието законни и може би затова до момента ние сме продавали само с лигитимиране на собствеността само с нотариалните актове. По повод връщането на тези две решения аз говорих и с колежката в областта и с Областния и изразихме мнение, че Общинска администрация ще се постарае в съда да докаже и да установи законността. Тя законността наистина не е само в удостоверението за търпимост. Изключвам гаража, но пак отивам на жилищната сграда. Какво ще стане ако ние идем, не случайно казах 35 от ЗОС, да продаваме чрез търг или конкурс парцел на хора, в които им е построена жилищната сграда. Защото най-вероятно търпимостта е издадена за нотариалния акт за жилищната сграда относно разрешението за строеж. Тази жилищна сграда е на ул. „Гривица“ и колегите, навремето като са издали, колегата архитект или който и да е разрешението, всъщност архитект, разрешението за строеж той е описал, аз нямах време да го проуча, защо има търпимост този Нотариален акт. Има всички строителни документи, но разрешението за строеж пише – изграждане на жилищна сграда - жилищен етаж, приземен етаж и полуподземен етаж. Тя горе на „Гривица“ тази сграда е едноетажна, но в кадастъра е на три етажа, защото пък отдолу тази сграда се вижда жилищна на три етажа и затова искаме и Ви предлагаме да потвърдим тези решения. Ние да имаме достатъчно време да видим документите, практика да създадем, за да можем да отстоим позицията на тези хора, които са реализирали правота на строеж и имат градоустройствен статут тези сгради, да могат наистина да си купят директно те своята земя. 
Госпожа Кръстева: Благодаря Ви! Колеги, имате ли коментари, мнения. Всъщност ние до сега практиката ни е била такава, както с взетите решения и становището на кмета е да потвърдим тези решения. 
Госпожа Цекова: В съда ще идем най-вероятно, ако той не си промени мнението, като потвърдим това решение. 
Госпожа Кръстева: Така, колеги ще Ви припомня Решение И 192 

РЕШИ:

1. ОПРЕДЕЛЯ: 
[bookmark: _GoBack]Ю. С. КАРАМИТЕВА с ЕГН ******, с постоянен адрес: област С****, община З*****, гр. З******, ул. „М*****” № *, притежаваща л.к. № *****, изд. на **.**.2020 г. от МВР-Смолян;
и 
С. С. КАРАМИТЕВ с ЕГН ****, с постоянен адрес: област П****, община П****, гр. П****, ул. „Ч*****“ № **, ет. *, ап. ***, притежаващ л. к. № ******, изд. на **.**.2022 г. от МВР – Пловдив,
за КУПУВАЧИ на ПРАВО НА СОБСТВЕНОСТ ВЪРХУ ОБЩИНСКА ЗЕМЯ (Акт за частна общинска собственост № ****/**.**.2024 г., вписан в Служба по Вписванията гр. Златоград с вх. № ***/**.**.2024 г., акт № *, том **, дело № ***, имотна партида ****), представляваща поземлен имот с идентификатор 31111.33.346, по КККР на гр. Златоград, одобрени със Заповед № РД-18-75/15.07.2008 г. на Изпълнителен Директор на АГКК-гр. София, целият с площ: 31 кв.м. (тридесет и един квадратни метра), за който се отрежда УПИ VIII-гаражи, кв. 84 по ПУП на гр. Златоград, при граници на имота: 31111.33.347; 31111.33.345 и 31111.33.855.
Съгласно нотариален акт за удостоверяване правото на собственост върху недвижим имот придобит по давност и наследство № ***, том *, рег. № ****, дело № *** от **.**.2023 г., Ю. С. Карамитева и С. С. Карамитев, са собственици на сграда с идентификатор 31111.33.346.1 със застроена площ: 18 кв.м., с предназначение: гараж, построен в поземлен имот с идентификатор 31111.33.346 по КККР на гр. Златоград, за който се отрежда УПИ VIII-гаражи, кв. 84 по ПУП на гр. Златоград.
2. Одобрява Експертна оценка, изготвена от независим оценител, получил сертификат и вписан в регистъра към Камарата на независимите оценители в България, за продажба на земя с площ 31,00 кв. м. (тридесет и един квадратни метра), представляваща поземлен имот с идентификатор 31111.33.346, по КККР на гр. Златоград, за който се отрежда УПИ VIII-гаражи, кв. 84 по ПУП на гр. Златоград, в размер на 930,00 лв. (деветстотин и тридесет лева), без вкл. ДДС.
3. Определя цена за продажба на земя с площ 31,00 кв. м. (тридесет и един квадратни метра), представляваща поземлен имот с идентификатор 31111.33.346, по КККР на гр. Златоград, за който се отрежда УПИ VIII-гаражи, кв. 84 по ПУП на гр. Златоград, в размер на 930,00 лв. (деветстотин и тридесет лева).  Върху цената ще се начислява ДДС.
	4. Възлага на Кмета на Община Златоград да издаде заповед, в която да бъдат описани всички дължими суми (като данъци и такси) по разпоредителната сделка за продажба на имота по т. 1 от настоящото решение и сключи договор за продажба, по определена в т. 3 цена. 
Госпожа Кръстева попита дали имат нужда от допълнителни разеснения.

Общинските съветници отговориха, че нямат нужда от допълнителни разяснения.
Госпожа Кръстева зачете проекта на решение.

Относно: Заповед № АП-03-14-395/07.08.2024г. на Областен управител на Област Смолян за връщане на Решение № И192/22.07.2024г., относно: Докладна записка от Мирослав Митков Янчев – Кмет на Община Златоград с изх.№ 61-00-335/11.07.2024 г., по вх. № ОС–628/11.07.2024г., относно: Продажба на поземлен имот с идентификатор 31111.33.346, по КККР на гр. Златоград, одобрени със Заповед № РД-18-75/15.07.2008 г. на Изпълнителен Директор на АГКК-гр. София, целият с площ: 31 кв.м. (тридесет и един квадратни метра), за който се отрежда УПИ VIII-гаражи, кв. 84 по ПУП на гр. Златоград.
По проект на Решение I
ОбС прие 



РЕШЕНИЕ 
Във връзка със Заповед № АП-03-14-395/07.08.2024г. на Областния управител на област Смолян, становище с вх. № ОС-838/19.08.2024 г. на Кмета на Община Златоград и на основание чл.45, ал.9 от ЗМСМА,  Общински съвет Златоград


РЕШИ:

Потвърждава свое Решение № И 192/22.07.2024 г.  

Госпожа Кръстева попита за коментари и други предложения, такива не постъпиха и тя подложи в режим на поименно гласуване.

В режим на поименно гласуване по проект на Решение I по т.1 от дневния ред:
	
№
	
Име, презиме и фамилия
	Гласуване:

	
	
	“за” 
	“против”
	“въздържал се”

	1
	Александър Фердов Илийков
	· 
	
	

	2
	Антон Славчев Симеонов
	· 
	
	

	3
	Асен Райчев Хасапчиев
	
	
	

	4
	Борислав Филипов Хаджиев
	· 
	
	

	5
	Величко Асенов Сидеров
	
	
	

	6
	Веселин Николаев Иванов
	· 
	
	

	7
	Емил Минков Хумчев
	
	
	

	8
	Емилия Младенова Кръстева
	· 
	
	

	9
	Д-р Ерол Реджеб Чинар
	· 
	
	

	10
	Жечка Емилова Хаджийска-Партаджиева
	· 
	
	

	11
	Искрен Асенов Караметулов
	· 
	
	

	12
	Йорданка Емануилова Романова
	
	
	

	13
	Милко Александров Караджов
	
	
	

	14
	Невена Христова Николова-Александрова
	· 
	
	

	15
	Светлозар Веселинов Пехливанов
	· 
	
	

	16
	Станимир Митков Чаушев
	· 
	
	

	17
	Станислав Стефанов Гюнелиев
	· 
	
	

	общ брой гласували: 12
	12
	0
	0



Общ брой гласували – 12 от тях: “за” – 12, “против” – 0, “въздържал се” – 0. На база проведеното поименно гласуване, Общински съвет прие предложения проект на решение.


РЕШЕНИЕ И 198

Във връзка със Заповед № АП-03-14-395/07.08.2024г. на Областния управител на област Смолян, становище с вх. № ОС-838/19.08.2024 г. на Кмета на Община Златоград и на основание чл.45, ал.9 от ЗМСМА,  Общински съвет Златоград


РЕШИ:

Потвърждава свое Решение № И 192/22.07.2024 г.  


Госпожа Кръстева: За другата докладна записка, тя е за продажба на поземлен имот в град Златоград от Ф. А. Хаджиев, ще се закупува от Ф. А. Хаджиев. Решение И 194

Общински съвет Златоград, след като разгледа молба с вх. № 94–00–1652/02.05.2024 г. от Ф. А. Хаджиев, ведно с приложените към нея документи за придобиване право на собственост върху общинска земя по реда на чл. 35, ал. 3 от Закона за общинската и след като се установиха наличието и предпоставките на чл. 35, ал. 3 от Закона за общинската собственост и чл. 37 от Наредба № 2 за реда за придобиване, управление и разпореждане с общинско имущество на Общински съвет Златоград, 

РЕШИ:

1. ОПРЕДЕЛЯ: Ф. А. ХАДЖИЕВ с ЕГН *****, с постоянен адрес: област Т****, община П*****, гр. П****, ул. „**** *****” № **, притежаващ л. к. № *******, изд. на **.**.2022 г. от МВР-Търговище.
	за КУПУВАЧ на ПРАВО НА СОБСТВЕНОСТ ВЪРХУ ОБЩИНСКА ЗЕМЯ (Акт за частна общинска собственост № ****/05.02.2020 г., вписан в Служба по Вписванията гр. Златоград с вх. рег. № **/**.**.2020 г., том *-**, партида ****), с площ 405 кв.м. (четиристотин и пет квадратни метра), представляваща поземлен имот с идентификатор 31111.31.169 по КККР на гр. Златоград, одобрени със Заповед № ***-**-**/**.**.2003 г. на Изпълнителен Директор на АГКК-гр. София, за който се отрежда УПИ IV, кв. 20 по ПУП на гр. Златоград, одобрен със Заповед № РД – 221/16.02.1982 г. на Председателя на ОНС – Смолян и допълнителна Заповед № ***/09.06.2009 г. на Кмета на Община Златоград, при следните граници на имота: 31111.31.170; 31111.31.237; 31111.31.168 и 31111.31.187.
С нотариален акт № **, том *, рег. № ***, дело № **/**.**.2020 г. за покупко-продажба на недвижим имот, Ф. А. Хаджиев е собственик на жилищна сграда-еднофамилна с идентификатор 31111.31.169.1 и със застроена площ: 105 кв.м по КККР на гр. Златоград, построена в общински недвижим имот с идентификатор 31111.31.169 с площ 405 кв.м. по КККР на гр. Златоград, за който се отрежда УПИ IV, кв. 20 по ПУП на гр. Златоград.
Съгласно становище с вх. № 93-00-764/02.07.2024 г. на главен архитект на Община Златоград, за сграда с идентификатор 31111.31.169.2, със ЗП: 38 кв.м. е отразена изпълнената на место стомано-бетонна плоча, явяваща се като рампа /подход към I-ви етаж от жилищната сграда/. 
2. Одобрява Експертна оценка, изготвена от независим оценител, за продажба на земя с площ 405 кв.м. (четиристотин и пет квадратни метра), представляваща поземлен имот с идентификатор 31111.31.169 по КККР на гр. Златоград, в размер на 9 194,00 лв. (девет хиляди сто деветдесет и четири лева).
3. Определя цена за продажба на земя с площ 405 кв.м. (четиристотин и пет квадратни метра), представляваща поземлен имот с идентификатор 31111.31.169 по КККР на гр. Златоград, в размер на 9 194,00 лв. (девет хиляди сто деветдесет и четири лева). Върху цената ще се начислява ДДС.
4. Възлага на Кмета на Община Златоград да издаде заповед, в която да бъдат описани всички дължими суми (като данъци и такси) по разпоредителната сделка за продажба на имота по т. 1 от настоящото решение и сключи договор за продажба, по определена в т. 3  цена. 
Госпожа Кръстева зачете проекта на решение.
ОТНОСНО: Заповед № АП-03-14-395/07.08.2024г. на Областен управител на Област Смолян за връщане на Решение № И194/22.07.2024г., относно: Докладна записка от Мирослав Митков Янчев – Кмет на Община Златоград с изх.№ 61-00-332/11.07.2024 г., по вх. № ОС–629/11.07.2024г., относно: Продажба на поземлен имот с идентификатор 31111.31.169, по КККР на гр. Златоград, одобрени със Заповед № 300-05-08/01.10.2003 г. на Изпълнителен Директор на АГКК-гр. София, целият с площ: 405 кв.м. (четиристотин и пет квадратни метра), за който се отрежда УПИ IV, кв. 20 по ПУП на гр. Златоград, на основание чл. 35, ал. 3 от Закона за общинската собственост.
По проект на Решение II
ОбС прие 
Р Е Ш Е Н И Е   

Във връзка със Заповед № АП-03-14-395/07.08.2024г. на Областния управител на област Смолян, становище с вх. № ОС-838/19.08.2024 г. на Кмета на Община Златоград и на основание чл.45, ал.9 от ЗМСМА,  Общински съвет Златоград

РЕШИ:

Потвърждава свое Решение № И 194/22.07.2024 г.  

Госпожа Кръстева попита за други предложения за измяна или отмяна на решението, такива не постъпиха и тя подложи втория проект на решение в режим на поименно гласуване.


В режим на поименно гласуване по проект на Решение II по 1 от дневния ред:
	
№
	
Име, презиме и фамилия
	Гласуване:

	
	
	“за” 
	“против”
	“въздържал се”

	1
	Александър Фердов Илийков
	· 
	
	

	2
	Антон Славчев Симеонов
	· 
	
	

	3
	Асен Райчев Хасапчиев
	
	
	

	4
	Борислав Филипов Хаджиев
	· 
	
	

	5
	Величко Асенов Сидеров
	
	
	

	6
	Веселин Николаев Иванов
	· 
	
	

	7
	Емил Минков Хумчев
	
	
	

	8
	Емилия Младенова Кръстева
	· 
	
	

	9
	Д-р Ерол Реджеб Чинар
	· 
	
	

	10
	Жечка Емилова Хаджийска-Партаджиева
	· 
	
	

	11
	Искрен Асенов Караметулов
	· 
	
	

	12
	Йорданка Емануилова Романова
	
	
	

	13
	Милко Александров Караджов
	
	
	

	14
	Невена Христова Николова-Александрова
	· 
	
	

	15
	Светлозар Веселинов Пехливанов
	· 
	
	

	16
	Станимир Митков Чаушев
	· 
	
	

	17
	Станислав Стефанов Гюнелиев
	· 
	
	

	общ брой гласували: 12
	12
	0
	0



Общ брой гласували – 12 от тях: “за” – 12, “против” – 0, “въздържал се” – 0. На база проведеното поименно гласуване, Общински съвет прие предложения проект на решение.


Р Е Ш Е Н И Е   № И  199


Във връзка със Заповед № АП-03-14-395/07.08.2024г. на Областния управител на област Смолян, становище с вх. № ОС-838/19.08.2024 г. на Кмета на Община Златоград и на основание чл.45, ал.9 от ЗМСМА,  Общински съвет Златоград

РЕШИ:

Потвърждава свое Решение № И 194/22.07.2024 г.  


****************************************************************
По т.2 от дневния ред:  Други

Госпожа Кръстева: Искам да Ви запозная с Искане по чл. 250 от АПК на Председателя на Общински съвет Златоград до Административен съд Смолян. За да няма манипулиране във фейсбук мрежите, че Председателят на Общински съвет е подал жалба, относно законността на обжалваните обекти, искам да кажа, че искането по чл. 250 е във връзка с влязло в сила решение на Общински съвет за наложен мораториум на терена, на който се предвижда изграждането на парк. С Решение И 51 от 24. 01.2024 г., по Протокол № 8 от 24.01.2024 г. на Общински съвет Златоград е влязло в законна сила решението за наложен мораториум и същото има задължителен характер за органите на месната администрация. В същото време има определение на Административен съд, с което определение се твърди, че Общински съвет не е страна в материалното правоотношение по този чл. 250. Категорично заявявам, че никога не съм казвала, че законността на обекта или приложените документи са незаконосъобразни, но искам категорично да заявя, че съда не е излизал с решение, че това е законно или незаконно. В момента просто е подаден сигнал, че има влязло в сила решение на Общински съвет и Кмета на Общината не изпълнява влязло в сила решение на Общински съвет за наложен мораториум. Имаме и последващи решения, с които възлагаме на Кмета на Общината с парите за парка да бъдат проектирани и частично изградени улици в Община Златоград. И в тази връзка Ви информирам че имам писмо до МРРБ, до Районна прокуратура и до Кмета на Община Златоград във връзка с неизпълнение на взети решения на Общински съвет Златоград. В тази връзка Районна прокуратура препраща по компетентност на Окръжна прокуратура. В момента имаме постановление от Окръжна прокуратура, с която се казва че са приети по компетентност сигналите, които са изпратени до Прокуратурата и в момента има преписки, които ще търпят развитие, аз ще Ви запознавам. Но пак искам категорично да заявя, че няма жалба от Председателя на Общински съвет, относно законността или незаконността, има Искане по чл. 250, относно това, че Кмета не спазва влязло в сила решение на Общински съвет Златоград. Това е първото с което исках да Ви запозная.
 Колеги, много интересен отговор се получи днес в Общински съвет Златоград и ще го коментирам, защото ми беше интересно. Госпожо Чаушева, на отправено питане от общински съветник, който има сведение от инвеститор, който иска да инвестира на територията на Община Златоград за изграждане на някакъв завод, цех или каквото било производство и за отваряне на работни места е попитано дали има земя, която да е над 1 000 кв. м., за да може да се направи тази инвестиция. Много интересен отговор се получи от кмета на Общината, в което се казва, че компетентен да се разпорежда с общинска собственост е Общински съвет Златоград. В разрез на току що споменатото , той не изпълнява нашите решения свързани с разпореждане на общинска собственост и казва, че Председателят на Общински съвет трябва да изготви този отговор. Да, наистина имаме програма, в която има разпореждане с имоти, но всички актове на общинска собственост, които не са включени в този регистър не са налични в Общински съвет. Госпожо Чаушева, толкова ли е трудно да се отговори, има ли такава земя, която може да бъде предоставена на инвеститори за инвестиция на някакъв бизнес, който да осигури работни места за имот, който да е над 1000 кв. м.?
Госпожа Чаушева: Уважаема госпожо Кръстева, сега разбирам, че има някаква конкретика в квадратни метри, чувам 1000 кв. м., значи става за дума за голям имот. Не мога да кажа в момента дали общината разполага с такъв или не, но в регистрите на публична и частна общинска собственост са описани абсолютно всички имоти, така че който и да е този инвеститор може първо да направи преглед да види дали отделен обект би могъл да представлява интерес за него. Сега аз не се сещам да има общината такъв свободен над 1000 кв. м., знаете промишлената зона е с ограничени размери, там имаше определени разпореждания с общинска собственост. Но наистина ако инвеститор желае може да прегледа регистрите, публични са описани са в квадратни метра, в местоположение, мисля че и кадастрална карта, всеки умее вече да борави, да търси по идентификатор имота къде се намира. Така че, това е моя отговор. 
Госпожа Кръстева: Госпожо Чаушева, сега затруднение ще получи дори един служител в общинска администрация да отиде и да проверява регистри и така нататък дали се разполага или не. Вместо да се изготвя този отговор, в който се вменяват задължение на Председателя на Общински съвет, беше нормално да се каже, както Вие казахте, че не Ви е известно да има такъв имот, който би послужил за инвестиция. Вие как си представяте да дойде някакъв човек, който желае да инвестира и да отиде да се рови в администрацията, в актове и в административни преписки, в които това не му е основното задължение. Вие, като администрация би трябвало да бъдете в полза на гражданите и в полза на инвеститорите. Още повече всеки един от нас знае, че желаем да си привлечем хора, който са в чужбина да дойдат да работят в общината ни, но за съжаление Вие казвате, че не Ви е известно да разполагате с имот.
Госпожа Чаушева: Аз виждам нещата така, ако определен инвеститор има впечатления от града би могъл да посочи място, което да бъде проверено. Ето сега докато разговаряме се сещам, че в центъра на града имаме урегулиран поземлен имот, на той е отреден за балнеолечение. Може би на всички Ви е известно в Казармения терен. Възможно е да имаме земеделски имоти, които пък да нямат това предназначение за някаква производствена дейност, но биха могли да бъдат преотредени. Имаме земи по чл. 19, но тава са едни други процедури, които биха могли да се извършат ако наистина има инвеститор. 
Госпожа Кръстева: Въпроса е за производствена дейност, посочения имот няма как в центъра на града да бъде с производствена дейност.
Госпожа Чаушева: Да, така че аз го виждам инвеститор, който има впечатления просто да се поинтересува за определен терен, дали е общински, дали би могъл там да организира някакво производство.
Госпожа Кръстева: А, Вие в момента запознати ли сте, защото наистина е важно. Запознати ли сте има такъв имат или няма в общината?
Госпожа Чаушева: Над хиляда за промишлени цели, няма общински. Поне аз така в дългогодишната си работа и служба не съм срещала такъв имот, отреден за промишлени цели да си седи някъде.
Госпожа Кръстева: Или за някакъв вид производство. 
Госпожа Чаушева: Ами, да не ми е известно това. 
Госпожа Кръстева: Добре. Колеги, днес се получи втори сигнал, относно реализацията на ул. „Славей“. Хората там са притеснени, че след нейното реализиране, отводняването ще бъде затруднено и ще се получи в имотите им ще има вода, защото не са предвидени шахти. И днес в четири часа, получих снимки на вайбър, че има спукана тръба и има наводняване точно в реализирането на тази улица. Аз поисках от Кмета на общината да ни запознае, какво се случва точно в ул. „Славей“. Госпожо Чаушева?
Госпожа Чаушева: На ул. „Славей“ завършиха дейностите по полагане на нова водопроводна мрежа. В срок от един месец изпълнителя изпълни задължението си по полагане на нов водопровод и сградни отклонения към жилищните сгради. При превключването на сградните отклонения имаше действително и спиране на водата. Днеска се е получила една авария на тази водопроводна мрежа, по скоро на връзката и с „Антим I“, от снимките може да се види, че връзката. Коментара е че при преминаване на тежкотоварен автомобил, връзката се е нарушила имало е авария, но тя вече е възстановена, към настоящия момент. По отношение на отводняването, действително тя госпожа Стамболиева пише и аз съм свидетел, че в годините наистина техния имот се наводнява при проливни дъждове, но то е защото нивото на водостока и техния имот е много по-нисък от нивото на улица „Славей“. Сега действително не се предвижда отводнителна система с тръби, които да отвеждат в градска канализационна или отводнителна мрежа, но с нивото на настилката, наклоните, които са дадени се цели отводняване на ул. „Славей“, към ул. „Антим I“ повърхностно. Сега площта, която ще остане за топика, тя може би е 10 метра на 5 метра, ще събира вода, но няма техническа възможност, която да използваме и да вкараме водата в тоя топик в ул. „Антим I“ да речем. Знам и до момента, че тази вода, която преминава през техния имот, преминава и през други имоти, за да стигне до ул. „България“. Сега госпожа Стамболиева казва, че е категорична, че не разрешава да се отича там повърхностните води, но няма друга техническа възможност, пък и Закона за устройство на територията го регламентира, там се казва, че всеки собственик на имот е длъжен да пропуска водите. Сега друг въпрос е ако нали има възпрепятстване от частниците на имотите, това може да се регулира вече със съответни санкции на Кмета, като заповед за преминаване. Така че на този етап предвиждаме ул. „Славей“ да се отводнява към „Антим I“, но така че от улицата да не навлиза вода в топика. Мислим че на този етап малко вода и тя ще се събере само от тази площ  и ще продължи както до сега. Не ми е известно да е имало големи наводнения, аз преди години си спомням, когато не работеше другата система. Наистина хората се наводняват, подпочвени води, но сега последно време аз не съм била свидетел или поне е нямало такива жалби. Надяваме се, че с пътната част нали на ул. „Славей“ ще се реши и този въпрос. Няма да се допускат нали дъждовни води в голямо количество, което да върви към топика.
Госпожа Кръстева: Въпроса е госпожо Чаушева, защото тази улица идва в ниското, „Антим I“ е достатъчно натоварена с този наклон и там се събират доста голямо количество води. Беше редно още при проектирането на улицата да се сложи една решетка, която да може да поеме тези води. Защото наклона е доста голям от „Антим I“ и точно там в ниското идват води, както от „Славей“, „Антим I“ и то е оставено без решетка от „Велико Търново“ също, оставено е без решетка, което просто е много голям пропуск и риск. Би трябвало, когато се проектират, това го говорим за енти път, да се слагат абсолютно всички тези рискове, да се предвиждат. Не само да се асфалтира и да се създаде проблем, а да бъде предотвратен този проблем при самото проектиране. Защото с право хората протестират и с право са недоволни и днес не знам как така се случи тази тръба, точно от това което се притесняваха, точно това им се случва. А, какво ще се случи при един проливен дъжд от „Антим I“, от „Велико Търново“ и ул. „Славей“ е най-ниската точка.
Госпожа Чаушева: Всъщност проектанта даде едно решение, не е предвидено в проекта, но една решетка ще има на кръстовището. Значи ул. „Славей“, преди навлизането в „Антим I“ до семейство Станкови. Там ще има една решетка, която да обере нали голямото количество, което ще се счита по улицата и ще бъде включена към ул. „Антим I“.
Госпожа Кръстева: Точно там се получава по-голямо количество.
Господин Гюнелиев: Аз искам да попитам администрацията, същия проблем се получава и на ул. „Ангел Киряков“ и Вие там, проектанта също не е предвидил отводнителна решетка и Вие на какво основание общината решихте да направите тип легнал полицай на свръзката с главната улица с „Ангел Киряков“. За първи път виждам на ул. на нагорнище на стоп, тип легнал полицай. На кой беше това измислено решение? Даже нямате отводнителна решетка и за да не Ви влиза водата отклонявате водата от отгоре, където идва само и само да не проектирате решетки. Това проектиране, проектантите на всякъде го правят. Това Ви е голям проблем в общината. Едни и същи измислени проектанти, защото проектантите не идват не място, а гледат по снимки, кадастрални карти и по сателитни снимки. Голям пропуск на администрацията и продължавате на нова улица със същия проблем.
Госпожа Чаушева: Значи за проектанти процедурата няма да Ви я обяснявам – обществена поръчка, проектиране, как проектират нали носят отговорност, осъществяват авторски контрол по време на строителство. Ул. „Ангел Киряков“ е с наклон, така че наистина не е предвидена решетка, защото от „Ангел Киряков“ или участъка, който е отводняването е към ул. „Беловидово“ там има съответните отводнителни решетки. Сега получило се е нещо, то е прагче, видях го и аз, попитах нямам още така категоричен отговор, чия  идея е тази и дали трябва да остане в този вид. Живущите са пожелали да не навлиза вода от „Хан Аспарух“ в ул. „Ангел Киряков“. По принцип не е фатално, може би при един дъжд ще го видим, как дъждовните води, иначе те трябва да се оттичат по ул. „Хан Аспарух“, нали от „Ангел Киряков“ в горната си част, стръмна е значи се оттича в ул. „Хан Аспарух“.
Господин Гюнелиев: А, защо проектантите не измислиха една решетка?
Госпожа Чаушева: Това не е проектантско решение, казах че няма нужда там от отводняване, стръмен е наклона. Отводняване има на съседните улици. 
Господин Гюнелиев: Преди това нямаше такъв праг.
Госпожа Чаушева: Действително, нямаше да.
Госпожа Кръстева: Препоръката е, когато се правят проектите да се оглеждат от всички страни. Да не се бърза, за да се получават такива пропуски, за които после да се чудим как да реагираме. 
Госпожа Хаджийска: Госпожо Чаушева, дълго време говорим за проектирането и улици и за проблеми, които възникват. Похвално е това, че се асфалтират улици. Аз лично съм привърженик на асфалтиране на всяка улица, на всеки сокак и всяка къща да има достъп. Обаче отварям голяма скоба, аз живея в този район. Аз вървя по ул. „Антим I“, за да свия после по „Христо Ботев“. Нямате си на представа по време на дъжд, колко вода върви по „Антим I“. Към училището вървят близо 400 деца и те вървят точно в тази вода. Водата идва от „Велико Търново“, от “Пейо Яворов“, след това от „Антим I“, което си е твърде много, като количество и трябва да Ви кажа, че в годините и сега при всички положения по никакъв начин няма да се подобри положението, ако Вие вкарате водата от „Славей“ в „Антим I“. Да не говорим какво се случва покрай съда. Ще припомня, че съда сами си правиха отводняване, защото водата им влизаше в избените помещения и така нататък. За мен тук това е без да правя квалификация, хайде да кажа недообмислено решение на проектанта. Започнах този коментари с желанието, когато има готови проекти, ами нека се съберат хората там и да им се предложи проекта, да го погледнат, защото аз подкрепям тази жена. Аз знам какво е да ти влиза вода в имота. Не една заповед на Кмета, сто заповеди да ми пусне водата е вода и тази вода така или иначе навлиза в моя собствен имот. Е как общината и общинското ръководство защитават мен като гражданин в този случай, тоест в моя имот ще върви вода. Наистина „Славей“ е не дообмислено, „Славей“ ще тръгне водата и от този вход към ЦСРИ, от там също ще върви вода. Така че подкрепям Кръстева в твърдението й и на Гюнелиев, малко наизуст вървят нещата. Ам попитайте ги хората, срещнете се с тях. Ние можем много до чукаме тъпан как се срещаме с всекиго, но този проблем ще остане. За мен ще има много повече вода към „България“, а знаете какво се случва при силни дъждове точно на кръстовището до съда. Не е решение и аз си мисля че редно е общината да потърси още веднъж мнение на специалисти, без да съм специалист, но съм потърпевш, най ми е жал за децата, които ще отидат мокри в „Антим I“, а това е практика. Не се грижим за това. 
Госпожа Кръстева: Благодаря! Колеги, ако нямате други изказвания, мнения.
Госпожа Хаджийска: Има ли практика общинска администрация да обсъжда проектите за улица с живущите на тази улица? Мерси!
Госпожа Чаушева: Уважаема госпожо Хаджийска, практика на място в конкретно обществено обсъждане не правим, но когато проектанта е там на място предполагам, че търси информация от хората. Разрешението за строеж съобщаваме на заинтересовани страни, така че, мисля че хората са запознати до колкото могат нали те сами да се ориентират в проектите, в наклони, нали в ситуация и напречни наклони, но ние предварително при изготвяне на заданието за проектиране нали обхода на улицата, имаме впечатления нали, така че сме чули хората.
Госпожа Хаджийска: Госпожо Чаушева, аз лично не мога да твърдя нищо за конкретния случай, но ще си направя труда да попитам хората колко пъти са се срещнали с този проектант и дали изобщо са го виждали. Лично аз дълбоко се съмнявам, че проектанта е бил на място. Който и да е той, каквото и величие да е този проектант. При положение, че е допуснал талкова вода да излезе на „Антим I“ от там да излезе на „България“, съмнявам се, че човека изобщо е бил там, моите уважения към високата му квалификация на проектант. Така че не съм убедена, че проектанта е бил на място, но в интерес на жителите на общината е, когато проектанта дойде и вие имате информация, защото в предни заседания казвахте, че тези проектанти ги настанявате в „Чалъковата къща“ и имате информация, че е тук, ами поканете ги тези хора, никой няма да откаже. Така че, мисля че тук е нарушено общуването с хората в последствие бъдете доволни, че сме Ви метнали два сантиметра асфалт, защото така вървят нещата общо взето. 
Госпожа Кръстева: Аз бих допълнила само че не само на проектанта е вината. Проектантът проектира каквото му е възложил възложителя. Така че препоръката ми е към Кмета на Общината, когато възлага проектиране да се включват абсолютно всички елементи, които вече трябва да са съобразени с новите метеорологични условия. Колкото повече са натоварени метеорологичните условия, ние за жалост виждаме, че липсват елементи от пътната инфраструктура, които да предотвратяват рискови ситуации. Колеги други мнения?
Такива не постъпиха .  

Поради изчерпване на дневния ред, госпожа Кръстева закри редовното заседание на Общински съвет Златоград.

